Pravo na pomoć za podmirenje troškova zdravstvenih potreba (dijagnosticiranje, medicinski zahvati, terapija i rehabilitacija) mogu ostvariti korisnici teško narušenog zdravlja, pod sljedećim uvjetima:

a) da je temeljem preporuke nadležnog liječnika, utvrđena zdravstvena potreba,

b) da Hrvatski zavod za zdravstveno osiguranje ne podmiruje troškove utvrđene zdravstvene potrebe,

c) da prosječan mjesečni prihod po članu kućanstva korisnika prava na pomoć za podmirenje troškova zdravstvenih potreba, ostvaren u prethodna tri mjeseca u odnosu na mjesec odobravanja pomoći, ne prelazi iznos od 700,00 EUR.

Pod pojmom zdravstvene potrebe, podrazumijeva se dijagnosticiranje, medicinski zahvati, terapija, rehabilitacija te određena medicinska oprema i pomagala.

Neovisno o visini prihoda kućanstva, može se odobriti pomoć za podmirenje troškova medicinski potpomognute oplodnje.

Pravo na pomoć za podmirenje troškova liječenja, može odobriti gradonačelnik Grada

Koprivnice u novcu ili naravi, temeljem prethodno provedenog ispitnog postupka i prijedloga

posebnog povjerenstva koje utvrđuje nužan oblik liječenja (način i ustanovu).